कंधार Hijack: बेटे को खोने के बाद बहू को बनाया बेटी, करवाई दूसरी शादी

चंडीगढ़. 24 दिसंबर 1999 का काला दिन जिस रोज 5 हथियारबंद आतंकवादियों ने 178 यात्रियों के साथ इंडियन एयरलाइंस के हवाई जहाज आईसी-814 को हाइजैक कर लिया। हरकत-उल- मुजाहिद्दीन के आतंकियों ने भारत सरकार के सामने 178 यात्रियों की जान के बदले में तीन आतंकियों की रिहाई का सौदा किया। उनका इरादा था- 'यात्री लो, साथी दो'। जिसके बाद भारत सरकार ने यात्रियों की जान बचाने के लिए तीनों आतंकियों को छोड़ने का फैसला किया। इस घटना में आंतकियों ने एक यात्री निर्मम हत्या कर दी थी।

आतंकियों ने एक शख्स की ली जान

कंधार विमान हाइजैक के एक सप्ताह तक चले नाटक का तीन खूंखार आतंकवादियों मसूद अजहर मुश्ताक, अहमद जरगर और शेख अहमद उमर सईद की रिहाई के साथ समाप्त हुआ था। इस कांड में एक विमान यात्री रुपिन कत्याल को हाइजैकर्स ने निर्ममतापूर्वक मार डाला था और एक अन्य सतनाम सिंह को घायल कर दिया था। हालांकि सतनाम सिंह को तो बचा लिया गया पर रूपिन को आतंकियों के कहर से नहीं बचाया जा सका था। रुपिन की मौत के दो साल बाद रचना ने शादी कर ली।

छोड़े गए थे तीन आतंकी

सरकार ने मौलाना मसूद अजहर, मुश्ताक अहमद जरगर और अहमद उमर सईद शेख को रिहा कर दिया। छोड़े गए आतंकवादी सरहद पार बैठकर आज भी दहशतगर्दी के कारोबार को चला रहे हैं। रिहा आतंकी मौलाना मसूद अजहर ने साल 2000 में खतरनाक आतंकी संगठन जैश-ए-मोहम्मद का गठन किया।

24 दिसंबर 1999 को इंडियन एयरलाइंस के हवाई जहाज आईसी-814 को हाइजैक किया गया था dainikbhaskar.com आपको बता रहा है उस घटना में आतंकी द्वारा मारे गए इकलौते व्यक्ति रुपिन कात्याल के बारे में।

आगे की स्लाइड में पढ़ें, कैसे मिली हनीमून के बाद मौत...